— Спачатку хацела быць адвакатам, ужо тады разумела, што ў свеце шмат несправядлівасці і трэба ад яе абараняць людзей. Але потым вырашыла, што нашмат прасцей з ранняга ўзросту выхоўваць дзяцей правільна, каб яны раслі добрымі і сумленнымі, тады несправядлівасці будзе менш, — расказвае мая субяседніца. — Так я стала марыць аб прафесіі настаўніцы пачатковых класаў, закончыла Полацкае педвучылішча, затым завочна Віцебскі педагагічны інстытут, пятнаццаць гадоў адпрацавала ў Полацку, дзе з васьмі гадоў жыла з маці і сястрой.